RFI Hausa Gidan rediyo ne, mallakin kasar Faransa wadda take yada labaranta a harshen Hausa a duk fadin duniya. Gidan rediyon na daga cikin sashin babban tashar rediyo ne na Rediyo Faransa wanda aka fi sani da turanci da Radio France International (RFI), kuma tanada wasu bangarori na harsunan duniya daban-daban. Harshen Afrika na farko a kan babban radioyon duniya Rfi radiyo na farko a kasashen Afrika renon Faransa, sun kara fadada shirye shiryensu ga masu sauraro, tare da bunkasa manufofinsu a nahiyar. Daga ranar litanin 21 ga watan mayu shekara ta 2007 kai tsaye daga dakin shirya labarunsu da ke da cibiya a Muryar Nijeriya Lagos, Rfi na watsa shirye shiryensu a cikin harshen Hausa na tsawon awowi 2 a kowacce rana. A kowacce safiya akwai shirye shirye guda biyu Daga karfe 6h TU zuwa 6h 30 TU, wato kafe 7h agogon Nijeriya, Nijer, Kamaru, da Chadi. Da kuma karfe 7h TU zuwa 7h30 TU, wato karfe 8h zuwa 8h zuwa 8h30 a gogon Najeriya, Nijer, Kamaru da Chadi. Tare da shirin awa guda a kowanne yammaci, da misalin karfe 4h zuwa 5h TU wato karfe 5h zuwa 6h agogon Najeriya, Nijer Kamaru da Chadi.